I godt en halv time var Vesterbrogade i Nørresundby spærret torsdag eftermiddag, efter en ældre mand klokken 16.30 påkørte et par fodgængere med sin bil på Limfjordsbroen. - Jeg kender ikke de nærmere omstændigheder, men det skulle ikke være så alvorligt. Vi valgte dog at spærre Vesterbrogade op til Føtex, men det er lige ophævet igen (klokken 17, red.), siger Henrik Beck, vagtchef ved Nordjyllands Politi. Spærringen gav lidt gener for trafikken, som måtte ledes over Nørresundby Torv i stedet.

Referat:
En ældre mand påkørte torsdag eftermiddag fodgængere ved Limfjordsbroen.